David James Bowen

Ysgolhaig o Gymro sy'n arbenigwr ar waith Beirdd yr Uchelwyr yw David James Bowen (D. J. Bowen) (1925 – 3 Awst 2017). Fe'i ystyrir yn un o haneswyr llenyddiaeth Gymraeg mwyaf yr 20g.

Brodor o Sir Benfro yw D. J. Bowen. Bu'n ddisgybl yn Ysgol Ramadeg Abergwaun, lle daeth dan ddylanwad D. J. Williams a oedd yn athro yno. Cafodd ei addysg brifysgol yng Ngholeg Prifysgol Cymru, Aberystwyth lle daeth yn aelod o'r Adran Gymraeg lle cafodd gadair yn 1980.

Mae wedi cyfrannu nifer fawr o erthyglau dysgedig ar farddoniaeth Gymraeg yr Oesoedd Canol Diweddar a chyfnod y Tuduriaid, yn cynnwys gwaith Dafydd ap Gwilym. Ond ei brif ddiddordeb fu hanes a gwaith y bardd Gruffudd Hiraethog (m. 1564). Cyhoeddodd astudiaeth o'i fywyd a'i oes a chyfrol fawr o gerddi'r bardd, a gyhoeddwyd yn 1990. Mae'n nodweddiadol o'i waith ei fod yn ymdrin yn drylwyr â'r cefndir hanesyddol a chymdeithasol.

Llyfryddiaeth ddethol
 D. J. Bowen, Barddoniaeth yr Uchelwyr (Gwasg Prifysgol Cymru, 1956)
 idem., Gruffudd Hiraethog a'i Oes (Gwasg Prifysgol Cymru, 1958)
 idem. (gol.), Gwaith Gruffudd Hiraethog (Gwasg Prifysgol Cymru, 1990)

Cyfeiriadau

Categori:Ysgolheigion Cymraeg
Categori:Academyddion o Gymru
Categori:Pobl o Sir Benfro
Categori:Genedigaethau 1925
Categori:Marwolaethau 2017